Lakiehdotuksen mukaan sosiaalisen median yhtiöiden on kyettävä estämään vihapuheen ja vihan lietsonnan levittäminen sekä terroristisen toiminnan oikeuttaminen.

Lakiehdotuksen mukaan sosiaalisen median yhtiöiden on kyettävä estämään vihapuheen ja vihan lietsonnan levittäminen sekä terroristisen toiminnan oikeuttaminen. Emmi Korhonen / Lehtikuva

Vihapuhe ja valeuutiset ovat levinneet viime aikoina rajusti.

EU-maiden ministerit ovat hyväksyneet suunnitelman, jonka tarkoituksena on saada kuriin sosiaalisessa mediassa räjähdyksenomaisesti lisääntynyt vihapuhe ja valeuutisten levittäminen.

Jos EU-parlamentti hyväksyy ehdotukset, kyseessä olisi ensimmäinen EU-tasoinen lainsäädäntö tästä aiheesta. Laki koskisi mm. Facebookia, Twitteriä ja YouTubea.

Ehdotuksen mukaan sosiaalisen median yhtiöiden on kyettävä estämään vihapuheen ja vihan lietsonnan levittäminen sekä terroristisen toiminnan oikeuttaminen.

Yhtiöillä on myös oltava mekanismit, joilla käyttäjät voivat ilmoittaa havaitsemastaan vihapuheesta.

Samassa lakiehdotuksessa halutaan myös tukea eurooppalaista elokuva- ja TV-tuotantoa. Ehdotuksen mukaan eurooppalaisten elokuvien ja TV-ohjelmien osuus suoratoistopalveluissa, kuten Netflixissä ja Amazon Prime Videossa on nostettava 30 prosenttiin. Nykyään vähimmäismäärä on 20 prosenttia.

Lähde: Reuters